Vroue wou glo miljoene se dwelms by SA insmokkel | Maroela Media
Twee vroue verskyn Dinsdag in die Musina-landdroshof in Limpopo nadat hulle by die Beitbrug-grenspos in hegtenis geneem is vir die besit van dwelmmiddels ter waarde van R8 miljoen.
Kol. Ronel Otto, provinsiale polisiewoordvoerder, het gesê die vroue, onderskeidelik 23 en 39 jaar oud, is Sondag in hegtenis geneem. Een vrou is van Zimbabwe en een van Lesotho.
Hulle het die grenspos van Zimbabwe na Suid-Afrika te voet oorgesteek, waar beamptes van die Suid-Afrikaanse Inkomstediens hulle voorgekeer en deursoek het. "Die beamptes het 'n verdagte middel in die vroue se besit gevind en die polisie ontbied," het Otto gesê.
Die vroue het altesaam 18 kg van die dwelmmiddel tussen hulle twee gedra. Dit het 'n geskatte waarde van R8 miljoen.
Daar word ondersoek waar die vroue vandaan kom, en waarheen hulle op pad was.
Diewe steel historiese kerk se loodglasvensters
Mooi Skoot! Nou moet julle ook net al die buitelanders se winkels gaan bekyk vir BTW registrasie en SARS ens. ens. Want hulle leef lekker op ons onkoste in hierdie land sonder om 'n sent belasting van enige aard, te betaal.